Data was extracted from:https://www.infomed.co.il/drugs/becaplermin/

המומחים של
Info
med
מסבירים:
בקאפלרמין הינו תכשיר הניתן ע"י מרשם רופא לריפוי כיבים נוירופטים ברגליים או בכפות הרגליים, שנגרמו בעקבות מחלת הסוכרת ועלולים להתפתח לנמק. הוא מבוסס על הנדסה גנטית ומכיל גורמי צמיחה שמסייעים לעידוד צמיחת רקמה חדשה מעל הכיב הכרוני וגורמים לסגירתו. הטיפול בתכשיר איננו מיועד לטיפול בכיבים אשר נסגרים מעצמם. בקאפלרמין נכלל בסל הבריאות עבור חולי סוכרת בלבד והוא ניתן בשילוב עם חבישה נאותה לזירוז ריפוי הכיבים. ממחקר שנעשה נמצא שקיימת עלייה של פי 5 בסיכון להופעת מחלת הסרטן במטופלים שהשתמשו ב-3 שפורפרות רגרנקס או יותר. על כן ההמלצה היא לשקול טיפול בתכשיר רק במקרים בהם צפויה לדעת המטפל הטבה גדולה יותר מהשימוש בתרופה בהשוואה לסיכון.
מידע על התרופה
אופן נטילת התרופה
ג'ל.
תדירות וזמן נטילה
פעם ביום, למשך 12 שעות.
טווח המינון
יש למרוח הג'ל פעם ביום ולהשאיר את הג'ל על הפצע ל-12 שעות. כמות הג'ל הנמרחת משתנה בהתאם לגודל הפצע.
תחילת ההשפעה
ייתכנו מספר שבועות עד לקבלת הטבה במצב הפצע. במידה ואין שיפור חלקי במצב הפצע לאחר 10 שבועות או שיפור משמעותי לאחר כ-20 שבועות של טיפול, יש להיוועץ ברופא לגבי המשך הטיפול.
משך ההשפעה
ייתכנו מספר שבועות עד לקבלת הטבה במצב הפצע. במידה ואין שיפור חלקי במצב הפצע לאחר 10 שבועות או שיפור משמעותי לאחר כ-20 שבועות של טיפול, יש להיוועץ ברופא לגבי המשך הטיפול.
מנה שנשכחה
במקרה ונשכחה מנה יש לקחתה מייד כשנזכרים אלא אם הגיע הזמן למנה הבאה ואז יש לדלג על זו שנשכחה ולהמשיך כרגיל.
הפסקת התרופה
אין להפסיק הטיפול בתכשיר מבלי להיוועץ ברופא.
מינון עודף
במקרה של מינון עודף (במריחה על הפצע) לא סביר שיקרו תופעות מסכנות חיים.
אחסון
במקרר, בטמפרטורה בין 2 ל - 8 מעלות צלסיוס. אין להקפיא.
אזהרות
תזונה
אין הגבלות.
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו.
נהיגה
אין בעיות ידועות.
הריון
במבחנים בבע"ח נראו תופעות לא רצויות אך לא נבדקה ההשפעה בקרב נשים בהריון, השימוש לא מומלץ. יש לשקול תועלת מול סיכון. (C)
הנקה
התרופה עוברת לחלב אם ועלולה להשפיע על התינוק. מומלץ להיוועץ ברופא.
תינוקות וילדים
תרופה זו אינה מיועדת לילדים מתחת לגיל 5.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
דווח לרופא במקרה של
אלרגיה
היסטוריה של סרטן
מחלת סרטן
הנקה
הריון
סיכון ממנת יתר
נמוך
סיכון מפיתוח תלות
נמוך
תופעות לוואי
אין דיווח לגבי תופעות לוואי שכיחות. במקרים נדירים ייתכנו תופעות חמורות כגון תגובה אלרגית, המתבטאת בפריחה, גירוד, קשיי נשימה ולחץ בחזה. כמו כן ייתכנו גירוי, זיהום וכאב באיזור הפצע המטופל.
פרטי תגובה עם תרופות אחרות
לא ידוע.
השפעת שימוש ממושך
קיימים מחקרים המצביעים על כך ששימוש ממושך בתכשיר מעלה את הסיכון להופעת מחלת הסרטן. על כן ההמלצה היא לשקול טיפול בתכשיר רק במקרים בהם צפויה לדעת המטפל הטבה גדולה יותר מהשימוש בתרופה בהשוואה לסיכון.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא